CELEX: 62015CN0255
Language: el
Date: 2015-05-29 00:00:00
Title: Υπόθεση C-255/15: Αίτηση προδικαστικής αποφάσεως την οποία υπέβαλε το Amtsgericht Düsseldorf (Γερμανία) στις 29 Μαΐου 2015 — Steef Mennens κατά Emirates Direktion für Deutschland

7.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/21
            
         Αίτηση προδικαστικής αποφάσεως την οποία υπέβαλε το Amtsgericht Düsseldorf (Γερμανία) στις 29 Μαΐου 2015 — Steef Mennens κατά Emirates Direktion für Deutschland
   (Υπόθεση C-255/15)
   (2015/C 294/26)
   Γλώσσα διαδικασίας: η γερμανική
   
      Αιτούν δικαστήριο
   
   Amtsgericht Düsseldorf
   
      Διάδικοι στην υπόθεση της κύριας δίκης
   
   
      Ενάγων: Steef Mennens
   
      Εναγομένη: Emirates Direktion für Deutschland
   
      Προδικαστικό ερώτημα
   
   
               I.
            
            
               Πρέπει το άρθρο 10, παράγραφος 2, σε συνδυασμό με το άρθρο 2, στοιχείο στ', του κανονισμού (ΕΚ) 261/2004 (1) να ερμηνεύεται υπό την έννοια ότι «εισιτήριο» είναι το έγγραφο βάσει του οποίου ο επιβάτης έχει (επίσης) δικαίωμα μεταφοράς με την πτήση στην οποία τοποθετήθηκε σε κατώτερη θέση, ανεξαρτήτως του αν στο έγγραφο αυτό αναγράφονται και άλλες πτήσεις, όπως ανταποκρίσεις πτήσεων και πτήσεις επιστροφής;
            
         
               II.
            
            
               
                           α.
                        
                        
                           Εάν στο πρώτο ερώτημα δοθεί καταφατική απάντηση:
                           Πρέπει το άρθρο 10, παράγραφος 2, σε συνδυασμό με το άρθρο 2, στοιχείο στ', του κανονισμού (ΕΚ) 261/2004 να ερμηνεύεται επίσης υπό την έννοια ότι «τιμή του εισιτηρίου» είναι το ποσό το οποίο έχει καταβάλει ο επιβάτης για το σύνολο των πτήσεων που αναγράφονται στο εισιτήριο, μολονότι η υποβάθμιση θέσεως πραγματοποιήθηκε μόνο σε μία από τις πτήσεις;
                        
                     
                           β.
                        
                        
                           Εάν στο πρώτο ερώτημα δοθεί αρνητική απάντηση:
                           Πρέπει για τον προσδιορισμό του ποσού, βάσει του οποίου πραγματοποιείται η επιστροφή κατά το άρθρο 10, παράγραφος 2, του κανονισμού 261/2004, να λαμβάνεται υπόψη η τιμή που είχε ανακοινώσει ο αερομεταφορέας για τη μεταφορά στην αρχικώς κρατηθείσα θέση όσον αφορά το τμήμα της πτήσεως στο οποίο πραγματοποιήθηκε η υποβάθμιση θέσεως ή να διαιρείται η απόσταση που καλύπτει το τμήμα της πτήσεως στο οποίο πραγματοποιήθηκε η υποβάθμιση θέσεως διά της συνολικής αποστάσεως πτήσεως και εν συνεχεία, το πηλίκο αυτό να πολλαπλασιάζεται με τη συνολική τιμή της πτήσεως;
                        
                     
         
               III.
            
            
               Πρέπει το άρθρο 10, παράγραφος 2, του κανονισμού (ΕΚ) 261/2004 να ερμηνεύεται επίσης υπό την έννοια ότι «τιμή του εισιτηρίου» είναι η τιμή της πτήσεως και μόνον, χωρίς φόρους και λοιπά τέλη;
            
         
      (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (EE L 46, σ. 1).